बापौली में चंदा इकट्ठा कर गली निर्माण कराया
पंचायत चुनाव की सरगर्मी तेज हो रही है। आचार संहिता लागू है, प्रशासन सरकारी कार्य बंद हो गए हैं। वहीं सनातन धर्म मंदिर बापौली गली निवासी ग्रामीणों ने पंचायत, प्रशासन हलके के नेताओं द्वारा खस्ताहाल गली की सुध ना लेने पर खुद ही एकजुट होकर 60 हजार रुपए चंदा एकत्रित कर नाली और गली का निर्माण करना शुरू कर दिया है।
गांव बापौली स्थित सनातन धर्म मंदिर वाली गली में पिछले दस वर्षों से गंदे पानी की निकासी होने पर पानी भरा रहता था। बारिश के दिनों और जोहड़ के ओवरफ्लो हो जाने पर गली में पानी एकत्रित हो जाता था, जिसके चलते सनातन मंदिर में जाने वाले ग्रामीणों के अलावा मंदिर के आसपास घरों में रहने वालों को काफी परेशानी का सामना करना पड़ता है। कई बार तो गली का गंदा पानी मंदिर में भी घुस जाता था। मंदिर के आगे पानी भरने की समस्या को देखते हुए गांव के लोगों ने पूर्व विधायक, पूर्व सांसद, पूर्व सरपंचों और कई बार खुले दरबार में जिला प्रशासन खंड प्रशासन से खस्ताहालत गली निर्माण की मांग करते रहे हैं। मगर किसी ने भी गली की सुध नहीं ली। अब मंदिर वाली गली निवासी श्याम भाटिया, वेद प्रकाश, इंद्र सिंह, शिव मोहन, रवि, अनिल धवन, योगेश, मनोहरलाल, वेद प्रकाश आदि ने करीब 60 हजार रुपए चंदा एकत्र कर मंदिर वाली गली का निर्माण कार्य शुरू करवा दिया है।
10 वर्षों से गली में पानी भरने से लोगों को आने जाने में हो रही थी परेशानी
सनौली. सनातनधर्म मंदिर वाली गली का निर्माण कराते ग्रामीण।
hin_Deva hin_Deva hin_Deva hin_Deva awa_Deva